Nordjylland er vært for VM i landevejscykling for amatører. Næsten 2000 cykelryttere deltager i løbet. Søndag giver TV2 Nord seerne mulighed for at se det hele hjemmefra. Vi sender direkte fra løbet på SALTO start 8.45 til alle rytterne er i mål 14.30.

Lige nu er der VM i landevejscykling for amatører i gaderne omkring Aalborg og Rebild. Det er nemlig lykkedes Danmarks Cykle Union og Sport Event Danmark at få eventen til Nordjylland. På TV2 Nord SALTO kan du søndag nyde cykelløbet hjemmefra. Vi sender fra løbets start 8.45, til alle rytterne har passeret målstregen ca. 14.30. Du kan glæde dig til interviews med ryttere, billeder fra en flot rute gennem de nordjyske gader og to cykelglade kommentatorer, der guider jer seere igennem løbet. Det eneste du skal gøre, er at tænde for SALTO. Lidt under 2000 cykelryttere fra hele 44 forskellige nationer deltager i Amatør VM i landevejscykling. Det begyndte torsdag, hvor Tom Kristensen på et wildcard deltog i enkeltstarten. Kan du ikke finde Salto på dit fjernsyn, så er der hjælp at hente her.